VYSVETLENIA

Dodávka zemného plynu pre potreby VŠZP – 2024 - 2025

**Žiadosť o vysvetlenie č. 1 z 01.06.2023**

**Bod 1**

*Požiadavka uchádzača:* Oprava tarifných tried.

Pôvodné znenie v zmluve:OM Levice – TS7 a OM Ružomberok TS5

*Vyjadrenie:* Súhlasíme s úpravou oboch miest na TS4. Požiadavka na zmeny tarify bude zrealizovaná v priebehu roka 2023.

*Odôvodnenie:* tarify upravené podľa druhov tarifných tried v kategórií Malé podnikanie a organizácie

**Bod 2**

*Požiadavka uchádzača:* Odstránenie bodu 3.11 návrhu zmluvy.

Pôvodné znenie v zmluve:3.11 PDS informuje objednávateľa o dodávke poslednej inštancie najneskôr pätnásť (15) dní pred uplynutím výpovednej lehoty zmluvy o prístupe do distribučnej sústavy a distribúcii plynu alebo bezprostredne po tom, ako sa dozvie, že poskytovateľ stratil spôsobilosť dodávať plyn.

*Vyjadrenie:* Nesúhlasím s odstránením, navrhujeme nasledovnú zmenu: „Ak dodávateľ stratí spôsobilosť dodávať plyn, je povinný to nám ako objednávateľovi oznámiť bezprostredne po tom, ako sa to dozvie, avšak najneskôr 15 dní pred uplynutím lehoty zmluvy o prístupe do DS a distribúcií plynu.“.

*Odôvodnenie:* My nie sme povinní sledovať rozhodnutia URSA o odobratí licencií a oprávnení dodávateľovi. Dodávateľ v prípade straty takéhoto oprávnenia by mal nás ako odoberateľa o tejto skutočnosti informovať.

**Bod 3**

*Požiadavka uchádzača:* úprava bodu 3.15 návrhu zmluvy jeho odstránením.

Pôvodné znenie v zmluve: Objednávateľ si vyhradzuje právo v prípade potreby (napr. získanie nového objektu, predaj objektu, zrušenie pobočky, presťahovanie pracoviska, zrušenie odberu na odbernom mieste) určiť aj ďalšie odberné miesto, resp. zrušiť odberné miesto podľa svojich aktuálnych potrieb alebo upraviť adresu odberného miesta, a to na základe písomného dodatku k zmluve s tým, že cena za MWh sa nemení. V takomto prípade sa upraví Zoznam odberných miest (doplní sa alebo vypustí odberné miesto, upraví sa adresa odberného miesta), ktorý tvorí Prílohu č. 2 tejto zmluvy a upraví sa predpokladaný rozsah zmluvných plnení, formou dodatku k zmluve.

*Vyjadrenie:*  Žiadosti žiadateľa nevyhovujeme, lebo dodávateľ má dostatočne vysoké sankcie v prípade nedodržania tolerančného pásma.

**Bod 4**

*Požiadavka uchádzača:* doplnenie bodu 4.2 zmluvy

Pôvodné znenie: v zmluve:

4.2.1 cena za distribučné služby a ostatné poplatky fakturované PDS v súlade s cenovými rozhodnutiami ÚRSO platnými a účinnými v čase dodania plnení;

4.2.2 iné poplatky, dane alebo peňažné plnenia týkajúce sa dodávky plynu zavedené právnym poriadkom Slovenskej republiky, ktoré nie sú uplatňované v čase uzatvárania zmluvy;

4.2.3 ceny a poplatky uvedené v bodoch 4.2.1 až 4.2.2 ďalej ako „ceny za regulované služby“;

4.2.4 spotrebná daň zo zemného plynu podľa zákona č. 609/2007 Z. z. o spotrebnej dani a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov, t.j. v znení platnom a účinnom v čase uskutočnenia zdaniteľného plnenia (ďalej ako „zákon o spotrebnej dani“);

4.2.5 daň z pridanej hodnoty (ďalej len „DPH“) podľa zákona č. 222/2004 Z. z. o dani z pridanej hodnoty v znení platnom a účinnom v čase uskutočnenia zdaniteľného plnenia (ďalej ako „zákon o DPH“).

*Navrhované znenie:* doplniť o ďalší bod

- Cenu za služby súvisiace s prepravou pre príslušné OM určuje dodávateľ v zmysle Rozhodnutia Úradu pre reguláciu sieťových odvetví, ktorým sa spoločnosti eustream, a.s. ako prevádzkovateľovi prepravnej siete určujú tarify za prístup do prepravnej siete a prepravu plynu (ďalej len „Rozhodnutie PPS“) platného v čase dodávky v závislosti od DMM a so zohľadnením všetkých poplatkov vyplývajúcich z platného Rozhodnutia PPS, pričom dodávateľ si má právo vždy pred začiatkom každého kalendárneho roka zvoliť vstupný bod pre výpočet príslušnej sadzby. V prípade zmeny prepravných sietí, prostredníctvom ktorých dodávateľ zabezpečuje dodávku plynu, je dodávateľ oprávnený uplatniť cenu za služby súvisiace s prepravou podľa prepravnej trasy z obchodného bodu THE. Cena za služby spojené s prepravou bude v príslušnom fakturačnom období v takom prípade určená v zmysle príslušných, v čase dodávky plynu platných a účinných, cenových rozhodnutí príslušných regulačných orgánov na území Slovenskej republiky (ÚRSO), Českej republiky (ERÚ), Nemeckej republiky (BnetzA), ktorými sa príslušným prevádzkovateľom prepravných sietí (t.j. eustream, a.s. pre územie Slovenskej republiky, NET4GAS, s.r.o. pre územie Českej republiky, Open Grid Europe, Gascade a Ontras pre územie Nemeckej republiky) určujú tarify za prístup do prepravných sietí a prepravu plynu a iné regulačné poplatky priamo súvisiace s prepravou plynu. Cena prepravy sa skladá z ceny za prepravu zemného plynu z Nemecka na výstupe z THE zóny do Českej republiky (v zmysle prevádzkových predpisov pre prepravnú sieť v Nemecku a prevádzkovateľa obchodnej zóny THE spoločnosti Trading Hub Europe, GmbH), následne z Nemecka do Českej republiky cez vstupný bod Waidhaus a výstupný bod Lanžhot (v zmysle prevádzkových predpisov pre prepravnú sieť Českej republiky) a ďalej z ceny za prepravu na Slovensko, a to cez vstupný bod Lanžhot a výstupný bod Domáci bod (oboje v zmysle Prevádzkového poriadku eustream, a.s.). V prípade zavedenia ďalších alebo zmeny existujúcich poplatkov súvisiacich s prepravou plynu na prepravnej trase z obchodného bodu THE na slovenský domáci bod oproti stavu pri podpise tejto zmluvy, má dodávateľ právo zohľadniť navýšenie ceny za služby súvisiace s prepravou z dôvodu uplatnenia tohto poplatku v mesiaci nasledujúcom po oznámení takejto zmeny odberateľovi s poukazom na rozhodnutia príslušných orgánov, resp. príslušný právny predpis alebo cenník prevádzkovateľa prepravnej siete.

*Vyjadrenie:*  Žiadosti žiadateľa nevyhovujeme. Prepravné náklady sú už raz uvedené v rámci bodu 4.2.1 – ceny za distribučné služby a ostatné poplatky fakturované PDS – tu sú aj poplatky za prepravu. Je to za nás jednoznačné.

**Bod 5**

*Požiadavka uchádzača:* úprava bodu 4.3.7 návrhu zmluvy

Pôvodné znenie v zmluve:

4.3.7 Lehota splatnosti vyúčtovacej faktúry poskytovateľa je tridsať (30) dní odo dňa doručenia faktúry objednávateľovi na e-mailovú adresu: fakturyPC@vszp.sk.

Navrhované znenie:

4.3.7 Odberateľ je povinný uhradiť dodávateľovi každú faktúru v plnej výške tak, aby celková čiastka k úhrade bola pripísaná na účet dodávateľa v lehote do štrnásť (14) dní odo dňa odoslania faktúry na e-mailovú adresu: fakturyPC@vszp.sk

*Vyjadrenie:*  Žiadosti žiadateľa nevyhovujeme.

Pre OM s mesačným odpočtom je účtované skutočne odobraté množstvo. Pri OM je účtované zálohové množstvo na základe predpokladanej ročnej spotreby. Dodávateľovi nič nebráni vystaviť zálohové platby.

**Bod 6**

*Požiadavka uchádzača:* úprava Prílohy č. 3 Cena za dodávku plynu – úprava prepočtového koeficientu a vzorca na výpočet sankcií v prípade nedodržania tolerančného pásma zo strany objednávateľa

*Vyjadrenie:*  Žiadosti žiadateľa nevyhovujeme

Na základe prepočtu navrhovaného spoločnosťou ... je prípadná sankcia pri nedodržaní pásma výrazne nižšia ako pri súčasne nastavenom znení a teda výhodnejšia pre nás ako odberateľa. Vystavujeme sa riziku získania nevýhodnejšej ceny zo strany dodávateľa, nakoľko si pre väčšie riziko dá vyššiu maržu a možnosti, že sa do tendra neprihlási žiadny uchádzač.

**Bod 7**

*Požiadavka uchádzača:* úprava výzvy na predkladanie ponúk tak, že lehota viazanosti ponúk je 60 minút od naplnenia lehoty na predkladanie ponúk.

*Vyjadrenie:*  Verejný obstarávateľ Vašej žiadosti čiastočne vyhovuje s tým, že oznámenie o výsledku bude uchádzačovi zaslané najneskôr do 12 hodiny v deň, keď uplynie lehota na predkladanie ponúk.

**Žiadosť o vysvetlenie č. 2 z 01.06.2023**

*Požiadavka uchádzača:* doplnenie bodu 4.2 zmluvy

Pôvodné znenie: v zmluve:

4.2.1 cena za distribučné služby a ostatné poplatky fakturované PDS v súlade s cenovými rozhodnutiami ÚRSO platnými a účinnými v čase dodania plnení;

4.2.2 iné poplatky, dane alebo peňažné plnenia týkajúce sa dodávky plynu zavedené právnym poriadkom Slovenskej republiky, ktoré nie sú uplatňované v čase uzatvárania zmluvy;

4.2.3 ceny a poplatky uvedené v bodoch 4.2.1 až 4.2.2 ďalej ako „ceny za regulované služby“;

4.2.4 spotrebná daň zo zemného plynu podľa zákona č. 609/2007 Z. z. o spotrebnej dani a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov, t.j. v znení platnom a účinnom v čase uskutočnenia zdaniteľného plnenia (ďalej ako „zákon o spotrebnej dani“);

4.2.5 daň z pridanej hodnoty (ďalej len „DPH“) podľa zákona č. 222/2004 Z. z. o dani z pridanej hodnoty v znení platnom a účinnom v čase uskutočnenia zdaniteľného plnenia (ďalej ako „zákon o DPH“).

*Navrhované znenie:* Žiadateľ navrhuje doplniť bod 4.2 o sadzbu za odobratý plyn.

*Vyjadrenie:*  Žiadosti žiadateľa nevyhovujeme.

Prepravné náklady sú už raz uvedené v rámci bodu 4.2.1 – ceny za distribučné služby a ostatné poplatky fakturované PDS – tu sú aj poplatky za prepravu. Za nás je to jednoznačné.